Jim Campbell
jwcampbell@gmail.com
Daniel Neel
dneelyep@gmail.com
Sindhu S
sindhus@live.in
Ekaterina Gerasimova
kittykat3756@gmail.com
Shobha Tyagi
tyagishobha@gmail.com
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015.
Őry Máté
orymate at gmail dot com 2007, 2008.

# Szöveg cseréje

A szöveg szerkesztése időigényes lehet. Az időspórolás érdekében a gedit tartalmazza a Csere funkciót, amely segíti a szövegrészek keresésében és helyettesítésében.

# Szöveg cseréje a geditben

A Csere eszköz a Menü gomb Keresé és csere menüpont kiválasztásával, vagy a Ctrl H billentyűkombináció megnyomásával nyitható meg.

A cserélni kívánt szöveget írja be a Keresés erre: mezőbe.

Az új helyettesítő szöveget írja be a Csere ezzel: mezőbe.

Az eredeti és helyettesítő szöveg megadása után további paramétereket adhat a kereséshez. Kiválaszthatja azt is, mit kíván cserélni:

Csak a következő előfordulás cseréjéhez kattintson a Csere gombra.

A dokumentumban lévő összes előfordulás cseréléséhez kattintson az Összes cseréje gombra.

Az Összes cseréje funkciót óvatosan használja. Az Összes cseréje funkció a teljes szövegfájlon működik, és nem teszi lehetővé azon szövegrészek kiemelését, amelyen a csere funkció végrehajtásra kerül.

# További beállítások

Ha szeretné, a kereséshez további paramétereket is megadhat:

## Kis- és nagybetű

A Kis- és nagybetű beállítással megadhatja, hogy a keresés megkülönböztesse-e a kis- és nagybetűket. Ha ez be van jelölve, akkor a keresés megkülönbözteti a kis- és nagybetűket, ellenkező esetben nem.

## Csak teljes szóra

Ezen beállítással megadható, hogy adott szóra más szavak töredékeit kizárva szeretne-e keresni. Ha például az „és” szót keresi, és ez a beállítás be van jelölve, akkor az „és” szót megtalálja, de a „kötés” vagy a „késik” szót már nem.

## Keresés visszafelé

Ez a beállítás azonosan működik az Előző keresése paranccsal. Ha a találatokat a vége felől az eleje felé szeretné bejárni, akkor jelölje be ezt a négyzetet.

## Körbe

Ha a körbe négyzet be van jelölve, akkor a gedit a keresés/csere műveletet újraindítja a fájl elejétől, miután elérte a fájl végét. Ez biztosítja, hogy a keresés/csere művelet a teljes fájlra végrehajtásra kerüljön.

# Escape sorozatok használata

Sorvégjelek és tabulátorok kereséséhez használhatja az escape sorozatokat.

## \n

Új sor

## \t

Tab

## \r

Kocsi vissza karakter

Ha egy \ (fordított osztásjelet) vagy egy más escape sorozatot szeretne keresni a szövegben, a fordított osztásjelet egy extra \ jellel kell védenie. Például, a \ jelek kereséséhez a \\ szöveget kell beírnia a keresés vagy csere mezőbe. A különböző escape jelöléseket hasonló módon keresheti: A \n kereséséhez vagy cseréjéhez használja a \\n kifejezést.